CELEX: C2004/273/02
Language: lt
Date: 2004-11-06 00:00:00
Title: 2004 m. rugsėjo 16 d. Teisingumo teismo sprendimas (antroji kolegija), Byloje C-465/01 Europos Bendrijų Komisija prieš Austrijos Respubliką (Valstybės įsipareigojimų neįvykdymas — Laisvas darbuotojų judėjimas — Sąjungos arba EEE piliečiai — Trečiųjų valstybių piliečiai, susiję su Bendrija susitarimu — Teisė būti renkamu į darbuotojų rūmus arba į darbo tarybas — Nediskriminavimo principas darbo sąlygų atžvilgiu)

6.11.2004   
            
            
               LT
            
            
               Europos Sąjungos oficialusis leidinys
            
            
               C 273/1
            
         
      TEISINGUMO TEISMO SPRENDIMAS
   
   (antroji kolegija)
   2004 m. rugsėjo 16 d.
   Byloje C-465/01 Europos Bendrijų Komisija prieš Austrijos Respubliką (1)
   
   (Valstybės įsipareigojimų neįvykdymas - Laisvas darbuotojų judėjimas - Sąjungos arba EEE piliečiai - Trečiųjų valstybių piliečiai, susiję su Bendrija susitarimu - Teisė būti renkamu į darbuotojų rūmus arba į darbo tarybas - Nediskriminavimo principas darbo sąlygų atžvilgiu)
   (2004/C 273/02)
   Bylos kalba: vokiečių
   Byloje C-465/01 Europos Bendrijų Komisija (atstovas: J. Sack) prieš Austrijos Respubliką (atstovas: H. Dossi) dėl 2001 m. gruodžio 4 d. pareikšto ieškinio pagal EB sutarties 226 straipsnį dėl įsipareigojimų neįvykdymo, Teisingumo Teismas (antroji kolegija), susidedantis iš kolegijos pirmininko C. W. A. Timmermans, teisėjų R. Schintgen (pranešėjas), R. Silva de Lapuerta, P. Kuris ir G. Arestis; generalinis advokatas: F. G. Jacobs, sekretorius: R. Grass, 2004 m. rugsėjo 16 d. priėmė sprendimą, kurio rezoliucinėje dalyje nurodyta:
   
               1)
            
            
               
                           a)
                        
                        
                           Nesuteikdama kitų Europos Sąjungos arba Europos Ekonominės Erdvės valstybių narių piliečiams teisės būti renkamais į darbuotojų rūmus, Austrijos Respublika neįvykdė savo įsipareigojimų pagal EB sutarties 39 straipsnį, 1968 m. spalio 15 d. Tarybos reglamento (EEB) Nr. 1612/68 dėl laisvo darbuotojų judėjimo Bendrijoje (OL L 257, p. 2), iš dalies pakeisto 1992 m. liepos 27 d. Tarybos reglamentu (EEB) Nr. 2434/92 8 straipsnį ir Europos Ekonominės Erdvės susitarimo 28 straipsnį.
                        
                     
                           b)
                        
                        
                           Nesuteikdama trečiųjų valstybių, su kuriomis Bendrija yra sudariusi susitarimus, draudžiančius diskriminaciją darbo sąlygų atžvilgiu, pilietybę turintiems darbuotojams, teisėtai dirbantiems valstybėje narėje, teisės būti renkamais į darbo tarybas ir darbdavių bei darbuotojų rūmų visuotinį susirinkimą, Austrijos Respublika neįvykdė savo įsipareigojimų pagal šiuos susitarimus.
                        
                     
         
               2)
            
            
               Priteisti iš Austrijos Respublikos bylinėjimosi išlaidas.
            
         
      (1)  OL C 84, 2002 4 6.